جموں و کشمیر (یونین علاقہ)

جموں و کشمیر  ایک خطہ ہے جو بھارت کے زیر انتظام ایک یونین علاقہ ہے۔ یہ ملک کے بعید شمال مغربی حصے میں واقع اور ہمالیائی پہاڑوں سے گھرا ہوا ہے۔ اس کی سرحدیں شمال سے ہماچل پردیش و پنجاب اور مشرق سے یونین علاقے لداخ سے ملتی ہیں۔ لائن آف کنٹرول جموں و کشمیر کو پاکستان کے زیر انتظام آزاد کشمیر (مغرب) اور گلگت بلتستان (شمال) سے جدا کرتی ہے۔

جموں و کشمیر کی اپنی قانون ساز اسمبلی ہوتی ہے اور وہاں لیفٹیننٹ گورنر تعینات کیا جاتا ہے جسے صدر نامزد کرتا ہے۔

حکومت اور سیاست 
یونین کے ماتحت جموں و کشمیر کے علاقے کا انتظام بھارت کے آئین کی شق 239 کے تحت چلایا جائے گا۔ شق 239 اے — جو اصل میں یونین کے ماتحت پونڈیچری کے لیے تشکیل دی گئی، اس کا بھی اطلاق جموں و کشمیر پر ہوا۔

یونین کے ماتحت علاقے کی قیادت لیفٹیننٹ گورنر کے پاس ہے، جس کا تقرر بھارت کا صدر کرتا ہے۔ اس کی مجلسِ قانون ساز 107 سے 114 اراکین پر مشتمل ہے، جن کی مدّت پانچ سال ہوتی ہے۔ مجلسِ قانون ساز ریاستی فہرست میں "عوامی نظم و ضبط" اور "پولیس" کے علاوہ کسی بھی معاملے کے حوالے سے قانون سازی کر سکتی ہے۔ "عوامی نظم و ضبط" اور "پولیس" یونین حکومت کے دائرۂ اختیار میں ہے۔

وزراء کی کابینہ بشمول وزیر اعلیٰ جو مجلس قانون ساز کے رکن ہیں، کے تقرر کا اختیار لیفٹیننٹ گورنر کے پاس ہے۔ ان کا کردار لیفٹیننٹ گورنر کو مشاورت فراہم کرنے پر مبنی ہے، تاکہ ان معاملات سے متعلق اختیارات کو استعمال کیا جا سکے، جو مجلسِ قانون ساز کے تحت آتے ہیں۔ دیگر معاملات میں لیفٹیننٹ گورنر کو اپنی صوابدید پر فیصلے کرنے کا اختیار حاصل ہے۔ لیفٹیننٹ گورنر کو آرڈیننس سب جاری کرنے کا بھی اختیار حاصل ہے؛ جن کو اتنی ہی قوت حاصل ہے، جتنی مجلس قانون ساز کے تحت نافذ ہونے والے قوانین کو حاصل ہوتی ہے۔

انتظامی تقسیم 

یونین علاقہ جموں و کشمیر دو حصوں میں ہے: جموں ڈویژن اور کشمیر ڈویژن اور مزید 20 اضلاع میں منقسم ہے۔

حواشی

مزید دیکھیے 
جموں و کشمیر تنظیم نو (ترمیمی) ایکٹ، 2021

حوالہ جات 

2019ء میں قائم ہونے والے ممالک اور علاقے
اردو بولنے والے ممالک اور علاقہ جات
ایشیا کے متنازع علاقے
بھارت کی رياستیں اور یونین علاقے
بھارت کے یونین علاقے
بھارت میں 2019ء کی تاسیسات
پاکستان کے علاقائی تنازعات
جموں و کشمیر
خود مختار بھارت
شمالی بھارت
کشمیری زبان بولنے والے ممالک اور علاقے
Short description is different from Wikidata